
PëR DISA SHTESA Në LIGJIN NR.7660, DATë 14.1.1993 "PëR DISA NDRYSHIME Në LIGJIN NR.7514, DATë 30.9.1991 "PëR PAFAJëSINë, AMNISTINë DHE REHABILITIMIN E ISH Të DëNUARVE E Të PëRNDJEKURVE POLITIKë"

Në mbështetje të nenit 16 dhe 23 të ligjit nr.7491, datë 29.4.1991 "Për dispozitat kryesore kushtetuese", me propozimin e një grupi deputetësh,

KUVENDI POPULLOR
I REPUBLIKëS Së SHQIPëRISë

V E N D O S I:

Neni 1

Pas paragrafit të parë të nenit 1 të ligjit nr.7660, datë 14.1.1993 shtohen dy paragrafe me këtë përmbajtje:
     "Konsiderohet krim politik ajo vepër penale që është ndëshkuar nga gjykatat ushtarake në bazë të ligjit nr.21, datë 15.12.1944 "Mbi sabotatorët e Luftës Nacionalçlirimtare", të ligjit nr.41, datë 14.1.1945 "Mbi organizimin e funksionimin e gjykatave ushtarake", të ligjit nr.372, datë 12.12.1946 "Mbi fajet penale kundër popullit e shtetit", të neneve 5 e 6 të ligjit nr.373, datë 12.12.1946 "Mbi ndjekjen e tregtisë së ndaluar, të spekulimit dhe të sabotimit ekonomik", si dhe të dënuarit sipas të gjithë neneve të kapitullit "Krime kundër shtetit" dhe për moskallëzim e përkrahje të këtyre krimeve, sipas Kodit Penal të viteve 1952 e 1977.
Kur në dokumentet e ish të dënuarit politik nuk janë përcaktuar qartë këto dispozita ose kur mund të jetë dënuar me të njëjtin vendim edhe për një krim tjetër ordiner, e kjo masë dënimi nuk figuron e ndarë, saktësimin e vendos komisioni i krijuar nga Ministria e Rendit Publik dhe Ministria e Drejtësisë. Ky komision vërteton edhe faktin e dorëzimit të shqiptarëve në gjykatat jugosllave, kur mungojnë dokumentet.
Në paragrafin e dytë të po këtij neni, në rrjeshtin e tretë, pas fjalëve "... arsye politike..." të shtohen fjalët "... ata që janë akuzuar për krime politike dhe janë mbyllur në institucione psikiatrike për mjekim të detyrueshëm...".
Pas fjalëve "Nuk përfitojnë nga ky ligj", shtohet një paragraf me këtë përmbajtje:
"Ata që vërtetohet nga Gjykata e Kasacionit se kanë qenë krerë të lartë të organeve të dhunës, terrorit dhe spiunazhit dhe kanë bashkëpunuar me pushtuesit".
Pas paragrafit të tretë shtohet një paragraf me këtë përmbajtje:
     "Ata që kanë bërë pjesë në nomenklaturën e lartë të shtetit komunist dhe në organet e tij të diktaturës, të cilët janë të implikuar në mënyrë të drejtpërdrejtë me faje të tilla penale si urdhërat për arrestime, burgime, internime e shpërngulje të familjeve si pasojë e luftës së klasave dhe që kanë marrë pjesë aktive në përdorimin e mjeteve të dhunës kundër të dënuarve në hetuesi, burgje, kampe etj., kur këto vepra provohen me rrugë gjyqësore".
Paragrafi i katërt hiqet dhe në vend të tij vihet një paragraf i ri me këtë përmbajtje:
"Personat që përmenden në dy paragrafet e fundit kanë të drejtë të kërkojnë rigjykimin e çështjes për të provuar veprimtarinë e tyre kundër diktaturës komuniste".
Pas këtij paragrafi shtohet një paragraf me këtë përmbajtje:
"Ata që janë dënuar për krime ordinere si vrasje, tortura, grabitje, krime seksuale etj".

Neni 2

Paragrafi i fundit i pikës 3 të nenit 3, shfuqizohet.

Neni 3

Neni 5 ndryshohet si vijon:
"Shtohet neni 7(a) me këtë përmbajtje:
"Vrasja në përpjekje me forcat komuniste pas datës 1.8.1943, dhe në kufi pas datës 31.12.1945 dhe motivet e saj provohen me vendim të gjykatës duke u marrë dhe mendimi i Shoqatës së ish të Dënuarve dhe të Përndjekurve Politikë".

Neni 4

Efektet e zbatimit të këtij ligji shtrihen që nga hyrja në fuqi e ligjit nr.7660, datë 14.1.1993.

Shpallur me dekretin nr.585, datë 29.6.1993 të Presidentit të Republikës së Shqipërisë, Sali Berisha. 

